ཁྱིམ་ཚང་སོ་སོའི་སྒོ་ཁར་འགྲོ་དུས་མི་ཚང་མས་ནང་ལ་ཇ་འཐུང་ཤོག་ཅེས་དགའ་བའི་འཛུམ་གྱིས་མགྲོན་བསུ་བྱས།ཚོད་ལྟའི་སྒོ་ནས་ཁྱེད་ཚོ་མི་རིགས་གང་གི་ཡིན་ཞེས་དྲིས་པར་ཚང་མས་མ་བགྲོས་གཅིག་མཐུན་གྱིས་ང་ཚོ་ཨེར་སུག་བོད་པ་ཡིན།ང་ཚོ་ལའང་རང་གི་སྐད་དང་ཆ་ལུགས་ཡོད་ཅེས་སྤོབས་པ་དང་གཟི་བརྗིད་ལྡན་པའི་སྒོ་ནས་བཤད་བྱུང་།ཁོ་ཚོའི་སྐད་ནང་རྡོ་ལ་ལོ་བུ་དང་།མེ་ལ་མེ་བུ།ཁང་པ་ལ་ཡིས་ཝ་བུ།ཕག་ལ་ཨེར་བུ།ཞེས་མིང་མཐར་ཨ་མདོའི་སྒྲ་གདངས་ལྟར་གྱི་བུ་སྒྲ་ཞིག་ཐོན།ལག་པ་ལ་ལག་ཕས་ཀརྐང་པ་ལ་གཟོབ་གཟོབ་ཀག་ལེར་གྱིས་ཞེས་པར་གཟབ་གཟོབ་མོ་ཞེས་ཐ་སྙད་འགའ་རེ་ཁམས་སྐད་དང་ཅུང་ཐག་ཉེ་པོ་འདྲ་སྣང་མོད།དེ་མིན་ནི་ང་ཚོས་ཅི་ཡང་མི་གོ།ཁོ་རང་ཚོ་ལས་ཀྱང་རྒན་པ་ཚོས་མ་གཏོགས་ན་གཞོན་ཚོས་ཉུང་ཉུང་ཙམ་ལས་བཤད་མི་ཐུབ་ལ་བྱིས་པ་རྣམས་ཀྱིས་ཧ་ལམ་གཅིག་ཀྱང་མི་གོ་བའི་ཚད་དུ་སླེབས་འདུག